Kuvien lähetysohjeet ja käyttöehdot

Millaisia kuvia?



Kaipaamme lukijoiltamme ajankohtaisia, dramaattisia tai hauskoja kuvia ja videoita uutistilanteista ja erikseen pyydetyistä teemoista. EMME JULKAISE tavanomaisia maisema-, perhe-, loma- ja lemmikkikuvia.

Lähetystavat:



1. Tällä nettilomakkeella voit lähettää kuvia tietokoneeltasi tai niistä älypuhelimista, joista se on mahdollista.



2. Suoraan kännykästä: MMS-viestinä numeroon 13456 tai WhatsApp-viestinä numeroon 040-6609019. Säädä puhelimesi asetuksista lähetettävän kuvan koko mahdollisimman suureksi.



3. Lähetä kuvan mukana:



* Selostus siitä, mitä kuva esittää

* Milloin ja missä kuva on otettu

* Kuvaajan nimi ja muut lomakkeella pyydetyt yhteystiedot, että toimitus voi tarvittaessa kysyä lisätietoja uutisesta



4. Videot lähetetään WhatsApp-viestinä numeroon 040-6609019 tai sähköpostitse osoitteeseen videot@is.fi - joko linkkinä tai liitetiedostona.

Kuvien julkaisu ja palkkiot



Toimitus tarkastaa ja valitsee kaikki netissä ja lehdessä julkaistavat kuvat.

Lähetetyistä kuvista ja videoista ei lähtökohtaisesti makseta julkaisupalkkioita, ellei kyseessä ole lehteen päätyvä hyvä uutiskuva. Näissä tapauksissa toimitus pyytää palkittujen kuvien ottajilta tili- ja verotustiedot kuvan julkaisemisen jälkeen.

Tekijänoikeudet ja muut ehdot



Kuvan/videon lähettäjä vakuuttaa, että hänellä on kaikki tarvittavat tekijän- ja muut oikeudet lähettämäänsä materiaaliin ja oikeus luovuttaa materiaali Ilta-Sanomille.



Lähettäjä luovuttaa Ilta-Sanomille materiaaliin vapaan ja ajallisesti rajoittamattoman käyttö- ja uudelleenjulkaisuoikeuden nykyisissä ja tulevissa jakelukanavissa ja käyttötarkoituksissa samoin kuin materiaalin edelleenluovutus- ja muunteluoikeuden.



Tekijänoikeudet kuvaan jäävät sen lähettäjälle.

Kuvattavien henkilöiden suostumus



Julkisella paikalla kuvaamiseen tai kuvassa/videossa esiintyvien ihmisten suostumusta ei tarvita, jos kuvaa/videota käytetään uutistarkoituksessa.

Muissa tapauksissa lähettäjällä tulee olla suostumukset kaikilta kuvassa/videossa esiintyviltä tunnistettavilta henkilöiltä siihen, että Ilta-Sanomat voi hyödyntää ja käsitellä materiaalia parhaaksi katsomallaan tavalla (esimerkiksi esittämällä kuvia/videoita www-palvelussa IS.fi ja Ilta-Sanomat -lehdessä).